
Text rozhodnutia
Súd: Krajský súd Bratislava Spisová značka: 5S/273/2014 Identifikačné číslo súdneho spisu: 1314220005 Dátum vydania rozhodnutia: 08. 09. 2015 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2015:1314220005.2 Uznesenie Krajský súd v Bratislave v právnej veci žalobcu: H.. S. O., V. cesta 3, XXX XX O., proti žalovanému: Ministerstvo Obrany Slovenskej republiky, Kutuzovova 8, 832 47 Bratislava, o preskúmanie zákonnosti rozhodnutia žalovaného č. XXXX/XXXX-VK zo dňa XX.XX.XXXX, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania o d ô v o d n e n i e : Žalobou doručenou Okresnému súdu Bratislava III, ktorá bola postúpená tunajšiemu súdu dňa 15.12.2014, uznesením Najvyššieho súdu sp. zn. 6Nds/5/2014 zo dňa 26.11.2014. Žalobca podal dňa 01.06.2005 žalovanému Žiadosť o poskytnutie jednorazového príspevku za zaradenie do pomocného technického práporu z dôvodu politickej nespoľahlivosti v rokoch XXXX-XX. Ministerstva obrany SR, oddelenie vojnových veteránov a vydávania osvedčení, Bratislava vydalo rozhodnutie č. XXXX/XXXX- VK zo dňa XX.XX.XXXX, ktorým žalobcovi zamietol žiadosť o poskytnutie jednorazového peňažného príspevku za jeho zaradenie do vojenského tábora nútených prác podľa zákona č. 726/2004 Z.z, ktorého preskúmania sa touto žalobou domáha. Dňa 05.11.2007 obdržal prvostupňový správny orgán rozklad proti rozhodnutiu zo dňa 30.05.2006, o ktorom rozhodol Minister obrany SR dňa 08.07.2009, č. L.- XXX-XXX/XXXX. Žalobca proti rozhodnutiu o rozklade zo dňa 08.07.2009 nepodal žalobu na jeho preskúmanie. Súd uznesením č.k. 5S/273/ - 42 zo dňa 09.02.2015 vyzval žalobcu, aby doplnil žalobu: 1/ označenie napadnutého rozhodnutia, 2/ správne znenie konečného návrhu (ako navrhuje, aby súd rozhodol - návrh znenia výroku). Žalobca dňa 13.03.2015 doplnil návrh zo dňa 02.09.2014 tak, že označil napadnuté rozhodnutie - „rozhodnutie Ministerstva obrany SR, č.p.: XXXX/XXXX-VK zo dňa XX.XX.XXXXX“ a petit návrhu - „Žiadam, aby súd rozhodnutie Ministerstva obrany SR, č.p.: XXXX/XXXX- VK zo dňa XX.XX.XXXX zrušil a vec vrátil Ministerstvu obrany SR na ďalšie konanie.“ Súd z pripojeného administratívneho spisu žalovaného zistil, že žalobca prevzal napadnuté rozhodnutie dňa 17.06.2006 a žalobu bola podaná dňa 04.09.2014. Podľa § 103 O.s.p., kedykoľvek za konania prihliada súd na to, či sú splnené podmienky, za ktorých môže konať vo veci (podmienky konania). Podľa § 250b O.s.p. žaloba sa musí podať do dvoch mesiacov od doručenia rozhodnutia správneho orgánu v poslednom stupni, pokiaľ osobitný zákon neustanovuje inak. Zameškanie lehoty nemožno odpustiť. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobca nepodal žalobu v lehote podľa § 250b O.s.p. súd konanie zastavil podľa §250d ods. 3 O.s.p. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené a žalovanému trovy nevznikli. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha

